ddrg/super_eurlex huggingface dataset:
42. Declaraţia Republicii Slovenia cu privire la albina slovenă indigenă Apis mellifera Carnica (kranjska čebela)

Având în vedere faptul că subspecia slovenă de albină Apis mellifera Carnica (cunoscută şi sub denumirile de "kranjska čebela", "Carniolan bee", "Krainer Biene", "Carnica" şi "Kärntner Biene") reprezintă o populaţie animală indigenă a Republicii Slovenia,

având în vedere faptul că timp de sute de ani s au făcut eforturi continue pentru menţinerea şi selecţia albinei indigene pe teritoriul actualei Slovenii, menite să contribuie şi la păstrarea acesteia ca material genetic indigen, eforturi al căror rezultat este o populaţie de albină meliferă stabilizată genetic şi aflată în echilibru,

având în vedere necesitatea imperioasă de a păstra această populaţie indigenă de albină meliferă cu caracteristici distincte şi de a contribui astfel la menţinerea biodiversităţii,

Republica Slovenia declară că intenţionează să aplice în continuare toate măsurile necesare pentru a asigura prezervarea albinei indigene Apis mellifera Carnica pe teritoriul Republicii Slovenia.

Republica Slovenia reaminteşte că a ridicat această problemă în cadrul negocierilor de aderare şi că Uniunea Europeană a subliniat că pot fi adoptate măsuri naţionale în conformitate cu articolul 30 din Tratat, sub rezerva principiului proporţionalităţii, precum şi faptul că includerea acestei probleme în negocieri nu era necesară.

--------------------------------------------------
11. ENERGIE

31968 L 0414: Directiva Consiliului 68/414/CEE din 20 decembrie 1968 privind obligaţia statelor membre ale CEE de a menţine stocuri minime de ţiţei şi/sau produse petroliere (JO L 308, 23.12.1968, p. 14), modificată ultima dată de:

- 31998 L 0093: Directiva Consiliului 98/93/CE din 14.12.98 (JO L 358, 31.12.1998, p. 100).

Prin derogare de la articolul 1 alineatul (1) din Directiva 68/414/CE, nivelul minim al stocurilor de produse petroliere nu se aplică în Polonia până la 31 decembrie 2008. Polonia garantează că nivelul minim al stocurilor de produse petroliere corespunde, pentru fiecare din categoriile de produse petroliere menţionate în articolul 2, cel puţin numărului de zile de consum intern zilnic de mai jos, în conformitate cu articolul 1 alineatul (1):

- 58 de zile până la data aderării,

- 65 de zile până la 31 decembrie 2004,

- 72 de zile până la 31 decembrie 2005,

- 80 de zile până la 31 decembrie 2006,

- 87 de zile până la 31 decembrie 2007,

- 90 de zile până la 31 decembrie 2008.

--------------------------------------------------
Jurnalul Oficial L 236 , 23/09/2003 p. 0797 - 0797



1. LIBERA CIRCULAŢIE A CAPITALURILOR Tratatul de instituire a Comunităţii Europene: Partea a treia, titlul III, articolul 58 alineatul (1) litera (a) Dreptul statelor membre de a aplica dispoziţiile relevante din legislaţia lor fiscală, menţionate în articolul 58 alineatul (1) litera (a) din Tratatul CE, se aplică numai cu privire la dispoziţiile relevante existente la sfârşitul anului 1993. În cazul Estoniei, această dată este 31 decembrie 1999. Totuşi, prezenta dispoziţie este aplicabilă numai mişcării de capital între statele membre şi plăţilor efectuate între statele membre. --------------------------------------------------
Jurnalul Oficial L 236 , 23/09/2003 p. 0038 - 0038



ARTICOLUL 16 La art. 134 alin. (2) din Tratatul Euratom, primul paragraf se înlocuieşte cu următorul text: "(2) Comitetul este format din treizeci şi nouă de membri, numiţi de Consiliu după consultarea Comisiei." --------------------------------------------------
B. GESTIONAREA DEŞEURILOR

1. 31993 R 0259: Regulamentul (CEE) nr. 259/93 al Consiliului din 1 februarie 1993 privind supravegherea şi controlul transporturilor de deşeuri în interiorul, la intrarea şi la ieşirea din Comunitatea Europeană (JO L 30, 6.2.1993, p. 1), modificat ultima dată de:

- 32001 R 2557: Regulamentul (CE) nr. 2557/2001 al Comisiei din 28.12.2001 (JO L 349, 31.12.2001, p. 1).

(a) Până la 31 decembrie 2010, toate transporturile spre Letonia de deşeuri destinate valorificării enumerate în anexele II, III şi IV la Regulamentul (CEE) nr. 259/93 şi transporturile de deşeuri destinate valorificării care nu sunt enumerate în aceste anexe se notifică autorităţilor competente şi se prelucrează în conformitate cu articolele 6, 7 şi 8 din regulament.

(b) Prin derogare de la articolul 7 alineatul (4) din Regulamentul (CEE) nr. 259/93, autorităţile competente ridică obiecţii la transporturile în Letonia de deşeuri destinate valorificării enumerate în anexele II, III şi IV la regulament şi la transporturile de deşeuri destinate valorificării care nu sunt enumerate în aceste anexe şi a căror destinaţie este o instalaţie care beneficiază de o derogare temporară de la anumite dispoziţii din Directiva 96/61/CE [5] privind prevenirea şi controlul integrat al poluării, în perioada în care derogarea temporară se aplică instalaţiei destinatare.

2. 31994 L 0062: Directiva 94/62/CE a Parlamentului European şi a Consiliului din 20 decembrie 1994 privind ambalajele şi deşeurile de ambalaje (JO L 365, 31.12.1994, p. 10).

Prin derogare de la articolul 6 alineatul (1) literele (a) şi (b) din Directiva 94/62/CE, Letonia atinge obiectivele de recuperare şi reciclare pentru următoarele materiale de ambalaj până la 31 decembrie 2007 în conformitate cu următoarele obiective intermediare:

- reciclarea materialelor plastice: 11% pe greutate până la data aderării, 12% pentru anul 2004, 13% pentru anul 2005 şi 14% pentru anul 2006;

- rata globală de recuperare: 33% pe greutate până la data aderării, 37% pentru anul 2004, 42% pentru anul 2005 şi 46% pentru anul 2006.

3. 31999 L 0031: Directiva 1999/31/CE a Consiliului din 26 aprilie 1999 privind rampele de gunoi (JO L 182, 16.7.1999, p. 1).

Prin derogare de la a doua liniuţă din articolul 2 litera (g) din Directiva 1999/31/CE şi fără să aducă atingere Directivei 75/442/CEE a Consiliului [6] privind deşeurile şi Directivei 91/689/CEE a Consiliului [7] privind deşeurile periculoase, un sit permanent care este utilizat pentru depozitarea temporară a deşeurilor periculoase generate pe teritoriul Letoniei nu este considerat rampă de gunoi în Letonia până la 31 decembrie 2004.

[5] JO L 257, 10.10.1996, p. 26.

[6] JO L 194, 25.7.1975, p. 39. Directivă modificată ultima dată de Directiva 96/350/CE a Comisiei (JO L 135, 6.6.1996, p. 32).

[7] JO L 377, 31.12.1991, p. 20. Directivă modificată ultima dată de Directiva 94/31/CE a Consiliului (JO L 168, 2.7.1994, p. 28).

--------------------------------------------------
Jurnalul Oficial L 236 , 23/09/2003 p. 0042 - 0042



ARTICOLUL 31 (1) Noile state membre enumerate în continuare varsă sumele indicate la Fondul de cercetare pentru cărbune şi oţel menţionat în Decizia reprezentanţilor guvernelor statelor membre reuniţi în Consiliu 2002/234/CECO din 27 februarie 2002 privind consecinţele financiare ale expirării Tratatului CECO şi la Fondul de cercetare pentru cărbune şi oţel [4]: (milioane EUR, preţuri din 1999) | Republica Cehă | 39,88 | Estonia | 2,5 | Letonia | 2,69 | Ungaria | 9,93 | Polonia | 92,46 | Slovenia | 2,36 | Slovacia | 20,11 | (2) Contribuţiile la Fondul de cercetare pentru cărbune şi oţel se varsă în patru tranşe, începând cu 2006, conform repartiţiei de mai jos, întotdeauna în prima zi lucrătoare a primei luni a fiecărui an: 2006: 15% 2007: 20% 2008: 30% 2009: 35% [4] JO L 79, 22.03.2002, p. 42. --------------------------------------------------
C. CONTROLUL POLUĂRII INDUSTRIALE ŞI MANAGEMENTUL RISCULUI

32001 L 0080: Directiva 2001/80/CE a Parlamentului European şi a Consiliului din 23 octombrie 2001 privind limitarea emisiilor în aer de anumiţi poluanţi provenind de la instalaţii de ardere de mari dimensiuni (JO L 309, 27.11.2001, p. 1).

Prin derogare de la dispoziţiile art. 4 alin. (1) şi ale părţii A din anexa III la Directiva 2001/80/CE, valorile limită de emisie pentru dioxidul de sulf nu se aplică în Republica Cehă până la 31 decembrie 2007 pentru cazanul K4 al termocentralei Přerov şi pentru cazanul K11 al centralei Nová Huť.

--------------------------------------------------
ARTICOLUL 1

În sensul prezentului act:

- expresia "Tratate originare" înseamnă:

(a) Tratatul de instituire a Comunităţii Europene ("Tratatul CE") şi Tratatul de instituire a Comunităţii Europene a Energiei Atomice ("Tratatul Euratom"), completate sau modificate de Tratate sau de alte acte care au intrat în vigoare înainte de prezenta aderare;

(b) Tratatul privind Uniunea Europeană ("Tratatul UE") completat sau modificat de Tratate sau de alte acte care au intrat în vigoare înainte de prezenta aderare;

- expresia "actuale state membre" înseamnă Regatul Belgiei, Regatul Danemarcei, Republica Federală Germania, Republica Elenă, Regatul Spaniei, Republica Franceză, Irlanda, Republica Italiană, Marele Ducat al Luxemburgului, Regatul Ţărilor de Jos, Republica Austria, Republica Portugheză, Republica Finlanda, Regatul Suediei şi Regatul Unit al Marii Britanii şi Irlandei de Nord;

- cuvântul "Uniune" înseamnă Uniunea Europeană, astfel cum a fost instituită prin Tratatul UE;

- cuvântul "Comunitate" înseamnă, după caz, una sau ambele Comunităţi prevăzute la prima liniuţă;

- expresia "noi state membre" înseamnă Republica Cehă, Republica Estonia, Republica Cipru, Republica Letonia, Republica Lituania, Republica Ungaria, Republica Malta, Republica Polonia, Republica Slovenia şi Republica Slovacă;

- cuvântul "instituţii" înseamnă instituţiile instituite prin Tratatele originare.

--------------------------------------------------
Jurnalul Oficial L 236 , 23/09/2003 p. 0039 - 0039



ARTICOLUL 23 Consiliul, hotărând în unanimitate la propunerea Comisiei după consultarea Parlamentului European, poate efectua adaptările dispoziţiilor prezentului act privind politica agricolă comună care se pot dovedi necesare ca urmare a modificării regulilor comunitare. Aceste adaptări se pot efectua înainte de data aderării. --------------------------------------------------
2. LEGISLAŢIA SOCIETĂŢILOR COMERCIALE

Tratatul de instituire a Comunităţii Europene: Tratatul de instituire a Comunităţii Europene, titlul I, Libera circulaţie a mărfurilor.

MECANISM SPECIFIC

Cu privire la Republica Cehă, Estonia, Letonia, Lituania, Ungaria, Polonia, Slovenia sau Slovacia, titularul sau beneficiarul unui brevet sau al unui certificat suplimentar de protecţie pentru un produs farmaceutic înregistrat într-un stat membru la o dată la care această protecţie nu putea fi obţinută într-unul din noile state membre susmenţionate pentru produsul în cauză, poate invoca drepturile conferite de acel brevet sau certificat suplimentar de protecţie pentru a împiedica importarea şi comercializarea acelui produs în statul membru sau în statele membre unde produsul în cauză se bucură de protecţia unui brevet sau a unui certificat suplimentar de protecţie, chiar dacă produsul a fost introdus pe piaţă în acel nou stat membru pentru prima dată de titular sau beneficiar sau cu consimţământul său.

Orice persoană care intenţionează să importe sau să comercializeze un produs farmaceutic vizat de paragraful de mai sus într-un stat membru în care produsul se bucură de protecţia unui brevet sau a unui certificat suplimentar de protecţie demonstrează autorităţilor competente, în cererea cu privire la acest import, că titularului sau beneficiarului acestei protecţii i-a fost transmis un aviz prealabil de o lună de zile.

--------------------------------------------------
9. ENERGIE

31968 L 0414: Directiva 68/414/CEE a Consiliului din 20 decembrie 1968 privind obligaţia statelor membre ale CEE de a menţine stocuri minime de ţiţei şi/sau produse petroliere (JO L 308, 23.12.1968, p. 14), modificată ultima dată de:

- 31998 L 0093: Directiva 98/93/CE a Consiliului din 14.12.98 (JO L 358, 31.12.1998, p. 100).

Prin derogare de la articolul 1 alineatul (1) din Directiva 68/414/CE, nivelul minim al stocurilor de produse petroliere nu se aplică în Malta până la 31 decembrie 2006. Malta garantează că nivelul minim al stocurilor de produse petroliere corespunde, pentru fiecare din categoriile de produse petroliere menţionate în articolul 2, cel puţin numărului de zile de consum intern zilnic mediu de mai jos, în conformitate cu articolul 1 alineatul (1):

- 40 de zile pentru categoria de produse "benzină şi combustibil pentru avioane" şi 45 de zile pentru celelalte categorii de produse până la data aderării;

- 55 de zile pentru categoria de produse "benzină şi combustibil pentru avioane" şi 60 de zile pentru celelalte categorii de produse până la 31 decembrie 2004;

- 90 de zile pentru toate categoriile de produse până la 31 decembrie 2006.

--------------------------------------------------
Jurnalul Oficial L 236 , 23/09/2003 p. 0036 - 0036



ARTICOLUL 10 Aplicarea Tratatelor originare şi a actelor adoptate de instituţii face obiectul, cu titlu tranzitoriu, al dispoziţiilor derogatorii prevăzute în prezentul act. --------------------------------------------------
Jurnalul Oficial L 236 , 23/09/2003 p. 0980 - 0980



28. Declaraţia Republicii Estonia cu privire la pescuit Estonia este conştientă de faptul că gestionarea Acordului dintre Guvernul Republicii Estonia şi Guvernul Federaţiei Ruse privind cooperarea pentru conservarea şi gestionarea rezervelor piscicole din zona Peipsi, Lämmi şi Lacul Pihkva va fi asigurată de Estonia în strânsă colaborare cu Comisia, în măsura în care Comunitatea nu are sau nu va avea legislaţie secundară cu privire la gestionarea resurselor piscicole din apele interioare. --------------------------------------------------
Jurnalul Oficial L 236 , 23/09/2003 p. 0048 - 0048



ARTICOLUL 54 Noile state membre pun în aplicare măsurile necesare pentru a se conforma, începând cu data aderării, dispoziţiilor directivelor şi deciziilor în sensul art. 249 din Tratatul CE şi al art. 161 din Tratatul Euratom, cu excepţia cazurilor în care este prevăzut un alt termen în anexele menţionate în art. 24 sau în orice alte dispoziţii din prezentul act sau din anexele la acesta. --------------------------------------------------
A. CALITATEA AERULUI

1. 31994 L 0063: Directiva Parlamentului European şi a Consiliului 94/63/CE din 20 decembrie 1994 privind controlul emisiilor de compuşi organici volatili (COV) rezultaţi din depozitarea benzinei şi din distribuţia sa de la terminale la staţiile de benzină (JO L 365, 31.12.1994, p. 24).

Prin derogare de la articolele 3, 4, 5 6 şi anexele I şi III din Directiva 94/63/CE, cerinţele pentru instalaţiile de stocare existente la terminale, pentru încărcarea şi descărcarea containerelor mobile existente la terminale şi pentru încărcarea instalaţiilor de depozitare existente în staţiile de benzină nu se aplică în Polonia până la 31 decembrie 2005.

La terminalele cu un total tranzitat de peste 150000 tone/an, cerinţele pentru încărcarea şi descărcarea containerelor mobile existente la terminale se aplică în Polonia de la 1 ianuarie 2005.

2. 31999 L 0032: Directiva Consiliului 1999/32/CE din 26 aprilie 1999 privind reducerea conţinutului de sulf al anumitor combustibili lichizi şi de modificare a Directivei 93/12/CEE (JO L 121, 11.5.1999, p. 13).

Prin derogare de la articolul 3 alineatul (1) din Directiva 1999/32/CE, cerinţele privind conţinutul de sulf al păcurii nu se aplică în Polonia până la 31 decembrie 2006. De la 1 ianuarie 2005, nu se mai utilizează pe teritoriul polonez păcură cu un conţinut de sulf de peste 1% în greutate produsă la rafinăria Glimar.

--------------------------------------------------
Jurnalul Oficial L 236 , 23/09/2003 p. 0978 - 0978



20. Declaraţie comună a Republicii Federale Germania şi a Republicii Austria cu privire la supravegherea siguranţei nucleare Republica Federală Germania şi Republica Austria insistă asupra importanţei continuării procesului de supraveghere a punerii în aplicare a recomandărilor pentru îmbunătăţirea siguranţei nucleare în ţările candidate, aşa cum s-a menţionat cu ocazia Consiliului privind probleme generale şi relaţiile externe, din 10 decembrie 2002, până la obţinerea unui rezultat. --------------------------------------------------
D. PROTECŢIA NATURII

31979 L 0409: Directiva 79/409/CEE a Consiliului din 2 aprilie 1979 privind conservarea păsărilor sălbatice (JO L 103, 25.4.1979, p. 1), modificată ultima dată de:

- 31997 L 0049 : Directiva 97/49/CE a Comisiei din 29.7.1997 (JO L 223, 13.8.1997, p. 9).

Prin derogare de la articolul 5 litera (a), articolul 5 litera (e), articolul 8 alineatul (1) şi anexa IV litera (a) din Directiva 79/409/CEE, Carduelis cannabina, Carduelis serinus, Carduelis chloris, Carduelis carduelis, Carduelis spinus, Fringilla coelebs şi Coccothraustes coccothraustes pot fi capturate deliberat pe insulele malteze până la 31 decembrie 2008 cu plase tradiţionale cunoscute sub denumirea de "clap-net" exclusiv în scopul păstrării în captivitate în conformitate cu următoarele obiective intermediare:

- până la data aderării cel târziu, se înfiinţează Comitetul ornitologic maltez, se înregistrează toate siturile cu capcane, este prezentat un studiu pilot pentru un proiect de înmulţire în captivitate şi un studiu asupra mortalităţii cintezelor în captivitate, sunt evaluate numărul şi tipurile de specii ţinute şi înmulţite în voliere, iar Comisiei îi este prezentat un program de informaţii pentru realizarea unui sistem de înmulţire în captivitate;

- înainte la 30 iunie 2005 este introdus un program de înmulţire în captivitate;

- până la 31 decembrie 2006 este evaluat succesul sistemului de înmulţire în captivitate, precum şi rata mortalităţii în cadrul sistemului de înmulţire în captivitate;

- până în iunie 2007 este evaluat numărul păsărilor sălbatice în captivitate necesare pentru a susţine diversitatea genetică;

- până la 31 decembrie 2007, Comitetul ornitologic maltez stabileşte numărul de specimene sălbatice pentru fiecare specie care pot fi capturate în temeiul directivei pentru a garanta o suficientă diversitate genetică a speciilor captive.

Măsurile adoptate pe perioada de tranziţie trebuie să fie în deplină concordanţă cu principiile care reglementează perioada de vânătoare a speciilor migratoare de păsări în conformitate cu Directiva 79/409/CEE. Se preconizează reducerea semnificativă a numărului de păsări capturate în perioada în care se aplică măsura tranzitorie. Malta transmite rapoarte anuale Comisiei cu privire la aplicarea acestei măsuri tranzitorii şi la progresul înregistrat.

--------------------------------------------------
D. CONTROLUL POLUĂRII INDUSTRIALE ŞI GESTIONAREA RISCURILOR

32001 L 0080: Directiva 2001/80/CE a Parlamentului European şi a Consiliului din 23 octombrie 2001 privind limitarea emisiilor în aer de anumiţi poluanţi provenind de la instalaţii de ardere de mari dimensiuni (JO L 309, 27.11.2001, p. 1).

Prin derogare de la articolul 4 alineatul (3) şi partea A din anexele III şi VII la Directiva 2001/80/CE, valorile limită ale emisiilor de bioxid de sulf şi praf nu se aplică în Estonia:

- până la 31 decembrie 2010 pentru instalaţia de ardere de la Athme,

- până la 31 decembrie 2015 pentru instalaţiile de ardere de la Narva (Eesti şi Balti) şi Kohtla Järve. Totuşi, la Narva (Eesti şi Balti) 4 cazane respectă directiva până la 31 decembrie 2004, iar alte 4 cazane până la 31 decembrie 2010. Până la 1 ianuarie 2008 se închid toate cazanele de tip "TP-17" de la centrala Balti.

Pe perioada de tranziţie, aceste instalaţii ating un nivel minim de desulfurizare de 65%, iar valorile limită de emisie pentru praf nu depăşesc 200mg/Nm3.

Până la 1 ianuarie 2008 Estonia prezintă Comisiei un plan, care cuprinde un plan de investiţii în vederea alinierii progresive a cazanelor care încă nu sunt conforme de la Narva (Eesti şi Balti) şi de la Kohtla Järve pentru perioada cuprinsă între anii 2010 - 2015.

Estonia face toate eforturile pentru a garanta că în 2012 emisiile de bioxid de sulf de la instalaţiile de ardere cu şist bituminos nu depăşesc 25000 tone şi scad progresiv după acest an.

--------------------------------------------------
Jurnalul Oficial L 236 , 23/09/2003 p. 0039 - 0039



ARTICOLUL 18 La art. 57 alin. (1) din Tratatul CE se adaugă următorul text: "În ceea ce priveşte restricţiile existente în temeiul legislaţiei naţionale din Estonia şi Ungaria, data relevantă este 31 decembrie 1999." --------------------------------------------------
Jurnalul Oficial L 236 , 23/09/2003 p. 0818 - 0818



B. GESTIONAREA DEŞEURILOR 31999 L 0031: Directiva 1999/31/CE a Consiliului din 26 aprilie 1999 privind rampele de gunoi (JO L 182, 16.7.1999, p. 1). Prin derogare de la articolul 5 alineatul (3) litera (a) şi alineatul (3) litera (b), precum şi articolul 14 litera (d) punctul (i) Directiva 1999/31/CE şi fără să aducă atingere Directivei 75/442/CEE a Consiliului [6] privind deşeurile şi Directivei 91/689/CEE a Consiliului [7] privind deşeurile periculoase, cerinţele pentru deşeurile lichide şi corozive nu se aplică cenuşei din şisturi bituminoase depuse în rampele de gunoi până la 16 iulie 2009. Estonia garantează reducerea progresivă a cenuşei din şisturi bituminoase depuse în rampele de gunoi prin încălcarea dispoziţiilor de mai sus din Directivă conform următoarelor cantităţi maxime anuale: - până la data aderării: 3930000 tone, - până la 31 decembrie 2004: 3570000 tone, - până la 31 decembrie 2005: 3090000 tone, - până la 31 decembrie 2006: 2120000 tone, - până la 31 decembrie 2007: 920000 tone, - până la 31 decembrie 2008: 350000 tone. [6] JO L 194, 25.7.1975, p. 39, modifícată ultima dată de Directiva 96/350/CE a Comisiei (JO L 135, 6.6.1996, p. 32). [7] JO L 377, 31.12.1991, p. 20, modifícată ultima dată de Directiva 94/31/CE a Consiliului (JO L 168, 2.7.1994, p. 28). --------------------------------------------------
Jurnalul Oficial L 236 , 23/09/2003 p. 0947 - 0947



PROTOCOLUL nr. 7 PRIVIND AVORTUL ÎN MALTA ÎNALTELE PĂRŢI CONTRACTANTE, CONVIN ASUPRA URMĂTOARELOR DISPOZIŢII: Nici o dispoziţie din Tratatul privind Uniunea Europeană, Tratatul de instituire a Comunităţilor Europene sau din tratatele sau actele de modificare sau de completare a respectivelor tratate nu afectează aplicarea, pe teritoriul maltez, a legislaţiei naţionale privind avortul. --------------------------------------------------
5. PESCUIT

31992 R 3760: Regulamentul (CEE) nr. 3760/92 al Consiliului din 20 decembrie 1992 de instituire a unui regim comunitar al pescuitului şi acvaculturii (JO L 389, 31.12.1992, p. 1), modificat ultima dată de:

- 31998 R 1181: Regulamentul (CE) nr. 1181/98 al Consiliului din 4.6.1998 (JO L 164, 9.6.1998, p. 1).

Regulamentul (CEE) nr. 3760/92 se aplică Letoniei sub rezerva următoarelor dispoziţii specifice.

Procentul din posibilităţile comunitare de pescuit care urmează să fie alocat Letoniei pentru stocuri care se reglementează prin limitarea capturilor se stabileşte după cum urmează, în funcţie de specie şi zonă:

Specie | Zonă ICES sau IBSFC | Procent pentru Letonia (%) |

Hering | III b, c, d [3], cu excepţia zonei de gestiune 3 din IBSFC | 7,280 |

Şprot | III b, c, d [3] | 13,835 |

Somon | III b, c, d [3], cu excepţia subdiviziei 32 din IBSFC | 13,180 |

Cod | III b, c, d [3] | 7,126 |

Aceste procente se utilizează pentru prima alocare a posibilităţilor de pescuit pentru Letonia în conformitate cu procedura prevăzută în articolul 8 alineatul (4) din Regulamentul (CEE) nr. 3760/92.

Pe lângă aceasta, procentul Letoniei din posibilităţile comunitare de pescuit în zona de reglementare NAFO se stabileşte de Consiliu, care hotărăşte cu majoritate calificată la propunerea Comisiei, pe baza bilanţului în vigoare în cadrul NAFO pe o perioadă imediat precedentă datei aderării.

[3] Ape comunitare

--------------------------------------------------
E. SECURITATEA NUCLEARĂ ŞI PROTECŢIA ÎMPOTRIVA RADIAŢIILOR

31997 L 0043: Directiva Consiliului 97/43/Euratom din 30 iunie 1997 privind protecţia sănătăţii persoanelor împotriva pericolelor pe care le prezintă radiaţiile ionizante rezultate din expunerea în scopuri medicale şi de abrogare a Directivei 84/466/Euratom (JO L 180, 9.7.1997, p. 22).

Prin derogare de la articolul 8 din Directiva 97/43/Euratom, dispoziţiile privind echipamentul radiologic nu se aplică în Polonia până la 31 decembrie 2006. Aceste echipamente nu se introduc pe piaţa altor state membre.

--------------------------------------------------